Blackburn Rovers F.C.

O **Blackburn Rovers Football Club** é un equipo de fútbol inglés da Premier League con sede na cidade de Blackburn, Lancashire. O club foi fundado en 1875, sendo un dos membros fundadores da Football League en 1888. É un dos únicos tres clubs ingleses que foi membro fundador tanto da Football League como da Premier League, xunto co Aston Villa e o Everton. En 1890 o Rovers trasladouse ao seu actual terreo de xogo como local, Ewood Park. Antes da formación da Premiership en 1992, a meirande parte dos éxitos do club eran anteriores a 1930, cando gañaran a liga e a FA Cup en varias ocasións. Con todo, un descenso en 1966 significou 26 tempadas seguidas fóra da máxima categoría do fútbol inglés.

En 1992 o Blackburn ascende á nova Premier League un ano despois de ser tomado polo barón do aceiro local Jack Walker, que fichou a Kenny Dalglish como adestrador con moito éxito, xa que en 1995, despois de gastar millóns en fichaxes como Alan Shearer ou Chris Sutton, gañan o campionato da Premier League. Porén, a ledicia non durou moito e o club descende de novo en 1999, regresando tan só dous anos despois, xusto despois da morte de Walker, permanecendo nesta categoría dende aquela. Durante esta época o equipo clasificouse á Copa da UEFA en catro ocasións: unha como campión de League Cup, dúas como sexto clasificado da Premier League e outra a través da Copa Intertoto. A temporada 2009-10 marcou a tempada número 70 do club na elite do fútbol inglés non consecutiva. O lema do club é a expresión latina: "Arte et labore", é dicir "Habilidade e traballo duro".

## Historia 
O Blackburn Rovers foi fundado o 5 de novembro de 1875. En 1912 gañou o seu primeiro título de Liga e en 1914 o seu segundo. En 1995 gañou o seu terceiro e, até o de agora último, título da Premier League.

## Uniforme 
* **Uniforme titular**: Camiseta dividida en dúas metades, a metade dereita azul con manga branca e a metade esquerda branca con manga azul, pantalón e medias brancas.
* **Uniforme alternativo**: Camiseta dividida en dúas metades, a metade dereita negra con manga vermella e a metade esquerda vermella con manga negra, pantalón negro e medias negras.

## Estadio 
O actual estadio do Rovers é Ewood Park, aínda que antes de trasladarse ao mesmo en 1890 xogou noutros recintos deportivos, entre os que se atopan Oozehead Ground (1876-77), Pleasington Cricket Ground (1877-78), Alexandra Meadows (1878-81) e Leamington Road (1881-90).

## Xogadores 
:*Categoría principal: Xogadores do Blackburn Rovers FC.*
### Cadro actual 
Cadro actualizado a 17 de febreiro de 2020.

 

### Récords de xogadores 
As estatísticas só inclúen partidos da Premier League (dende 1992), incluídos os períodos dentro do club. Datos a 13 de agosto de 2010. Os xogadores en **letra grosa** seguen a xogar actualmente no Blackburn Rovers. 
#### Partidos xogados 
miniatura|Brad Friedel.

#### Máximos goleadores 
miniatura|Alan Shearer.

### Galardóns individuais 
;Máximo goleador de Europa
Os seguintes xogadores foron os máximos goleadores de toda Europa (antes da instauración en 1968 do premio Bota de Ouro) mentres xogaban para o Blackburn Rovers:
*  Jack Southworth (26 goles)&nbsp;– 1891
*  Ted Harper (43 goles)&nbsp;– 1926

## Palmarés 
### Nacional 
#### Liga 
* **First Division (actual Premier League): 3 (1)**
** 1911-12, 1913-14, 1994-95
* **Second Division: 1**
** 1938-39
* **Third Division: 1**
** 1974-75

#### Copas 
* **FA Cup: 6**
** 1883-84, 1884-85, 1885-86, 1889-90, 1890-91, 1927-28
* **League Cup: 1**
** 2002
* **FA Charity/Community Shield: 1**
** 1912
* **Lancashire Senior Cup: 12**
** 1882, 1883, 1884, 1885, 1896, 1901, 1902, 1904, 1907, 1909, 1911, 1945, 1983, 1985, 1987, 1989, 2007

## Notas 
## Véxase tamén 
### Ligazóns externas 
* Sitio web oficial